Lađevine
Lađevine su naseljeno mjesto u općini Rogatica, Bosna i Hercegovina. Nalazi se oko 8 km. zračne linije od Rogatice u pravcu jugozapada. Pristup naselju je sa ceste Rogatica-Ustiprača iz naselja Kukavice. Na zvanično registrovanih i od stručnjaka verifikovanih 88 lokacija širom općine Rogatica nalazi se 2628 srednjovjekovnih spomenika – stećaka. U naselju Lađevine je jedna od nekropola, sa 32 stećka oblika sanduka, impozantne veličine. Dva stećka su 1914. godine uz velike napore, prenijeta u Sarajevo i nalaze se u Zemaljskom muzeju.